wannaphong/clean_thaiwikipedia huggingface dataset:
# หอยงวงช้างมุก
หอยงวงช้างมุก  เป็นสัตว์น้ำไม่มีกระดูกสันหลังชนิดหนึ่ง อยู่ในไฟลัมมอลลัสคา ชั้นเซฟาโลโพดา 

จัดเป็นหอยงวงช้าง (Nautilidae) ชนิดหนึ่ง  มีลักษณะของเปลือกค่อนข้างโตและมีพื้นสีขาว มีลายสีส้มอมแดง จากบริเวณปากไปจนถึงก้นเปลือกหอย  

โดยเป็นสัตว์ที่มีชีวิตอยู่มาตั้งแต่ยุคก่อนประวัติศาสตร์ โดยมีการพบซากฟอสซิลที่ทะเลเกาะลูซอน ในประเทศฟิลิปปินส์Ryoji, W.; et al (2008). "First discovery of fossil Nautilus pompilius (Nautilidae, Cephalopoda) from Pangasinan, northwestern Philippines". Paleontological Research 12 (1): 89–95. doi:10.2517/1342-8144(2008)12[89:FDOFNP]2.0.CO;2.

มีขนาดประมาณ 10–25 เซนติเมตร พบได้ทั่วไปในน่านน้ำเขตอินโด-แปซิฟิก จนถึงฟิลิปปิน, ทะเลญี่ปุ่น, ทะเลซูลู จนถึงเกรตแบร์ริเออร์รีฟ แบ่งออกได้เป็น 2 ชนิดย่อย (ดูในตาราง)  ในน่านน้ำไทยจัดว่าหาได้ยาก โดยจะพบได้น้อยที่ฝั่งทะเลอันดามัน เช่น เกาะอาดัง, หมู่เกาะสิมิลัน, เกาะหลีเป๊ะ โดยไม่พบในอ่าวไทย 

เป็นสัตว์ที่ว่ายและหากินในแถบกลางน้ำและพื้นดิน โดยสามารถดำน้ำได้ถึง 3 กิโลเมตร จับสัตว์น้ำขนาดเล็กกว่า เช่น ปลาหรือกุ้ง เป็นอาหาร รวมทั้งซากสัตว์ทั่วไป

เป็นสัตว์ที่ใช้เนื้อรับประทานได้เช่นเดียวกับหมึกหรือหอยทั่วไป เปลือกใช้ประโยชน์ในการทำเครื่องประดับ  รวมถึงการจัดแสดงในพิพิธภัณฑ์สัตว์น้ำทั่วไป ซึ่งหอยงวงช้างมุกจะไม่ค่อยเคลื่อนไหวมากนัก ทั้งนี้เนื่องจากในธรรมชาติอาศัยอยู่ในน้ำลึก แต่จะลอยตัวนิ่ง ๆ อยู่ข้างตู้มากกว่า อุณหภูมิที่ใช้เลี้ยงจะอยู่ที่ประมาณ 18–20 องศาเซลเซียส และเป็นสัตว์ที่ไม่กินอาหารมากนัก จนสามารถให้อาหารเพียงแค่สัปดาห์ละครั้งหรือ 2 ครั้งเท่านั้น โดยสามารถใช้ไม้เสียบล่อให้มากินหรือให้อาหารเองกับมือได้ นอกจากนี้แล้วในสถานที่เลี้ยงพบว่า หอยงวงช้างมุกสามารถวางไข่ได้ด้วย โดยจะวางไข่ติดกับก้อนหิน ไข่ใช้ระยะเวลาฟัก 8 เดือน หรือมากกว่าขึ้นอยู่กับอุณหภูมิของน้ำ ตัวอ่อนมีเส้นผ่าศูนย์กลางเพียง 3 เซนติเมตร แต่อย่างไรก็ตาม จวบจนปัจจุบันยังไม่สามารถเลี้ยงลูกหอยงวงช้างมุกจนกระทั่งโตเต็มวัยได้หอยงวงช้าง (Nautilus), หน้า 141-142. คอลัมน์ "คลินิกสัตว์ทะเล" โดย ดร.วรเทพ มุธุวรรณ สถาบันวิทยาศาสตร์ทางทะเล มหาวิทยาลัยบูรพา. นิตยสาร Aquarium Biz ฉบับที่ 35 ปีที่ 3: พฤษภาคม 2013
# รินาเชนเต
รินาเชนเต (Rinascente) คือห้างสรรพสินค้าสัญชาติอิตาลีที่ถือครองโดยเครือเซ็นทรัลของไทย ก่อตั้งเมื่อปี ค.ศ. 1865 โดยสองพี่น้อง ลุยจี (Luigi) และแฟร์ดีนันโด บอกโกนี (Ferdinando Bocconi) ที่นครมิลาน

เมื่อวันที่ 27 พฤษภาคม ค.ศ. 2011 เครือเซ็นทรัลโดยเซ็นทรัลรีเทลได้ซื้อกิจการ 100% ของห้างด้วยเงินทุนจำนวน 260 ล้านยูโร (ราว 11,000 ล้านบาท)สยามธุรกิจ. "la Rinascente ศึกค้าปลีกต่างสมรภูมิ วิถีห้างหรูในมือเซ็นทรัล." [ออนไลน์]. เข้าถึงได้จาก: http://www.siamturakij.com/home/news/display_news.php?news_id=413353476 2554. สืบค้น 23 เมษายน 2555. ซึ่งเครือเซ็นทรัลคาดการว่า จะคืนทุนในระยะเวลา 8 ปี

ปัจจุบันห้างมีสาขารวม 11 สาขา ทั้งหมดตั้งอยู่ในอิตาลี ได้แก่ สาขามิลาน, โรม (2 สาขา), ฟลอเรนซ์, กาตาเนีย, คัลยารี, ปาแลร์โม, เจนัว, ปาโดวา, มอนซา และตูริน
# ตัวร์ ดาร์จอง
ตัวร์ ดาร์จอง (,) เป็น ภัตตาคาร ที่เก่าแก่และโด่งดังที่สุดแห่งหนึ่งใน ฝรั่งเศส และตั้งอยู่ที่ กรุงปารีส

ภัตตาคารตัวร์ ดาร์จอง ก่อตั้งขึ้นเมื่อปี ค.ศ. 1582 (พ.ศ. 2125) ได้รับการอุปถัมภ์จาก พระเจ้าอองรีที่ 4 แห่งฝรั่งเศส จึงทำให้มีกษัตริย์และบุคคลสำคัญจากทั่วโลกมาเสวยและรับประทานอาหารที่นี่เป็นจำนวนมาก

หนึ่งในนั้นคือ พระบาทสมเด็จพระจุลจอมเกล้าเจ้าอยู่หัว เมื่อครั้งเสด็จประพาสยุโรปทั้ง 2 ครั้งได้เสด็จมาเสวยพระกระยาหารที่ภัตตาคารแห่งนี้โดยในการประพาสยุโรปครั้งที่ 2 เสด็จมาถึง 2 ครั้งและพระกระยาหารที่ทรงโปรดปรานคือ เป็ดราดซอสเลือด ซึ่งเลือดเป็ดที่นำมาราดเนื้อเป็ดนั้นทางร้านได้นำ กระดูกและเนื้อบางส่วนมาเข้าเครื่องบดและบดจนเป็นเนื้อเดียวกันออกมาเป็นน้ำซอสซึ่งสมเด็จพระพุทธเจ้าหลวงทรงเรียกว่า เป็ดอัด โดยเป็ดจานที่พระองค์เสวยนั้นเป็นจานที่ ๒๘๓๔๘

  อ้างอิง 
 สารคดี ๑๐๐ ปี ไกลบ้าน ตามเสด็จพระพุทธเจ้าหลวง ตอน เสด็จประพาสฝรั่งเศส (ปารีส ครั้งที่ 1 20 มิถุนายน พ.ศ. 2450)
# นกกาน้ำปากยาว
นกกาน้ำปากยาว  เป็นนกในวงศ์นกกาน้ำ (Phalacrocoracida) พบตามแหล่งน้ำของอนุทวีปอินเดีย ออกไปทางตะวันตกถึงรัฐสินธ์ และทางตะวันออกถึงประเทศไทยและกัมพูชา ชอบอยู่รวมกันเป็นกลุ่ม มีความแตกต่างจากนกกาน้ำเล็ก (P. niger) ที่มีขนาดใกล้เคียงกันคือ ตาสีฟ้า หัวเล็ก หน้าผากลาด มีปากยาวแคบโค้งเป็นตะขอที่ปลายปาก

 ลักษณะ 
คล้ายนกกาน้ำใหญ่ แต่ขนาดเล็กกว่า ปากเรียวบางกว่า หัว คอ และลำตัวด้านล่างดำ คอ ใต้คอ กลางอก และกลางท้องอาจมีสีขาวแซม หลังน้ำตาลเหลือบเป็นมัน ในขนชุดผสมพันธุ์ หัว คอ อก และลำตัวด้านล่างดำเป็นมัน หน้าผากและเหนือตามีขีดขาวเล็ก ๆ กระจาย ข้างหัวด้านท้ายมีกระจุกขนสีขาว
คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 3 รศ.โอภาส ขอบเขตต์
 พฤติกรรมและสถานะ 
เมื่อเวลาบินมักจะยืดคอไปตรง ๆ ว่ายน้ำและจับปลาได้เก่ง แต่เมื่อขึ้นแล้วต้องกางปีกผึ่งให้แห้ง ในประเทศไทยจัดเป็นสัตว์ป่าคุ้มครองนกกาน้ำปากยาว ปัจจุบัน มีแหล่งเพาะขยายพันธุ์แหล่งใหญ่ คือที่ ป่าชายเลนในตำบลโคกขาม อำเภอเมือง จังหวัดสมุทรสาครสัตว์และพรรณพืช : โคกขาม : แหล่งขยายพันธุ์แห่งใหม่ของนกกาน้ำปากยาวจากสารคดี
# เหรียญชัย
เหรียญชัย หรือ เหรียญนารายณ์บันฦๅชัย  คือ เหรียญพระราชทานเป็นที่ระลึกแก่ผู้ที่ได้ปฏิบัติราชการในคราวสงครามโลกครั้งที่หนึ่ง ซึ่งสถาปนาและพระราชทานโดย พระบาทสมเด็จพระมงกุฎเกล้าเจ้าอยู่หัว และออกแบบโดย หม่อมเจ้าอิทธิเทพสรรค์ กฤดากร พิพิธภัณฑ์เหรียญที่ระลึกไทย  ,เหรียญชัย

 ประวัติ 
สมเด็จพระเจ้าบรมวงศ์เธอ กรมพระยาดำรงราชานุภาพ ทรงพระนิพนธ์เกี่ยวกับประวัติของเหรียญชัยไว้ ดังนี้สำนักเลขาธิการคณะรัฐมนตรี.  เครื่องราชอิสริยาภรณ์ไทย.  พ.ศ. 2523

เหรียญชัยนี้ พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯให้ หม่อมเจ้าอิทธิเทพสรรค์ กฤดากร เป็นผู้ออกแบบ
 ลักษณะ 
เหรียญชัยนี้มีแค่ชนิดเดียว เป็นเหรียญทองสัมฤทธิ์รูปกลม
 ด้านหน้า  ตรงกลางเป็นรูปนารายณ์บันฦๅชัย
 ด้านหลัง  มีอักษรว่า "มหาสงครามเพื่ออารยธรรม" มีห่วงสำหรับห้อยแพรแถบ 

80px|border แพรแถบ เป็นสีรุ้ง กว้าง 3.7 ซม. ซึ่งสีแถบแพรของเหรียญนี้เป็นสีตามข้อตกลงของที่ประชุมของฝ่ายสัมพันธมิตร ใช้ประดับที่อกเสื้อเบื้องซ้าย
# นกกาน้ำใหญ่
นกกาน้ำใหญ่    เป็นนกในวงศ์นกกาน้ำ (Phalacrocoracidae)  กระจายพันธุ์ในโลกเก่าและชายฝั่งมหาสมุทรแอตแลนติกของทวีปอเมริกาเหนือ

ลักษณะ
นกกาน้ำใหญ่เป็นนกขนาดใหญ่สีดำ มีหลายขนาดตามแต่แหล่งการกระจายพันธุ์ หนัก 1.5http://www3.interscience.wiley.com/journal/118658278/abstract ถึง 5.3 กิโลกรัมhttp://www.thecanadianencyclopedia.com/index.cfm?PgNm=TCE&Params=A1ARTA0001923  A ซี่งโดยทั่วไปแล้วหนัก 2.6 ถึง 3.7 กิโลกรัมhttp://www.birds.cornell.edu/AllAboutBirds/BirdGuide/Great_Cormorant.html ยาว 70 ถึง 102 เซนติเมตร ช่วงปีกกว้าง 121 ถึง 160 เซนติเมตร หางยาว ปากสีน้ำตาลอมเหลือง ตาสีฟ้า  หน้าสีเหลือง ขนที่ท้ายทอยเป็นสันแหลม มีถุงคออยู่ระหว่างโคนปากกับคอหอย ด้านหน้าสีเหลือง ด้านหลังสีเทา  นกโตเต็มวัยมีแต้มสีขาวที่ต้นขาในฤดูผสมพันธุ์ 

พฤติกรรม
มีการอยู่รวมกันเป็นฝูง ดำน้ำและว่ายน้ำจับปลากินได้คล่องแคล่วมาก แต่เมื่อขึ้นมาแล้วต้องกางปีกเพื่อผึ่งให้แห้ง เนื่องจากในขนไม่มีน้ำมันเคลือบเหมือนนกเป็ดน้ำ ในประเทศไทยจัดเป็นสัตว์ป่าคุ้มครองนกกาน้ำใหญ่ ในการสำรวจในปี พ.ศ. 2559 ในประเทศไทยไม่พบเลย จึงทำให้ไม่ทราบว่าสูญพันธุ์ไปแล้วหรือไม่จากประเทศไทยหน้า 15, รุกป่าชายเลน ทำนกหายากใกล้สูญพันธุ์. ไทยรัฐปีที่ 68 ฉบับที่ 21643: วันจันทร์ที่ 24 เมษายน พ.ศ. 2560 แรม 13 ค่ำ เดือน 5 ปีระกา
# นิ้วหัวแม่มือ
นิ้วหัวแม่มือ หรือ นิ้วโป้ง  เป็นนิ้วแรกของมือในทั้งหมด 5 นิ้ว

วิวัฒนาการ
นิ้วหัวแม่มือได้มีส่วนช่วยมนุษย์ในการปรับพัฒนากลไกให้ดีมากขึ้น ซึ่งทำให้มนุษย์ได้ฝึกทักษะการจับ และการสร้างเครื่องมือของบรรพบุรุษ

กายวิภาคศาสตร์ของมนุษย์
กระดูก
โครงกระดูกของนิ้วหัวแม่มือประกอบไปด้วย กระดูกฝ่ามือของนิ้วหัวแม่มือ ซึ่งเชื่อมโยงกับกระดูกข้อมือ โดยติดกับข้อต่อฝ่ามือ และกระดูกดิสทอล ซึ่งกระดูกเซซามอยด์ก็ร่วมอยู่ด้วย (อยู่ในกระดูกฝ่ามือ) และมีกระดูกนิ้วมือท่อนต้น ,กระดูกนิ้วมือท่อนกลาง และกระดูกนิ้วมือท่อนปลาย
กล้ามเนื้อ
# สุริยา ดอมไธสง
สุริยา ดอมไธสง เกิดเมื่อวันที่ 20 มกราคม พ.ศ. 2524 เกิดที่จังหวัดบุรีรัมย์ ประเทศไทย สุริยาเคยเล่นให้กับ
สโมสรฟุตบอลแบงค็อกยูไนเต็ด มาก่อน แล้วยังถูกสโมสรฟุตบอลฝั่งมาเลเซียคือ สโมสรฟุตบอลกลันตัน ยืมตัวไปเล่น 1 ปี ใน พ.ศ. 2548 และในปี พ.ศ. 2550 และ พ.ศ. 2551 ได้ถูก  สโมสรฟุตบอลเอสซีจี เมืองทองฯ ยูไนเต็ด และ สโมสรฟุตบอลวัวชน ยูไนเต็ด ยืมตัวไปเล่นตามลำดับ ปัจจุบันในปี พ.ศ. 2552 เขาได้ย้ายไปเล่นให้กับ สโมสรฟุตบอลบุรีรัมย์ ยูไนเต็ด ที่บ้านเกิดของเขา โดยสุริยาถนัดในตำแหน่ง กองหน้า

การติดทีมชาติไทย
สุริยาได้ลงเล่นให้กับทีมชาติไทยในปี พ.ศ. 2547 โดยเขาได้ลงเล่น 26 นัด ทำประตูไปได้ 2 ประตู 
แหล่งข้อมูลอื่น
# ไอมิ เองูจิ
ไอมิ เองูจิ  เป็นตัวละครไอดอลญี่ปุ่น สร้างขึ้นด้วยวิธีก่อจินตภาพด้วยคอมพิวเตอร์ (computer-generated imagery) หรือซีจีไอ (CGI) โดยนำอวัยวะของสมาชิกหกคนของกลุ่ม AKB48 มาประกอบกัน คือ ตาจาก มาเอดะ อัตสึโกะ (Atsuko Maeda), จมูกจาก อิตาโนะ โทโมมิ (Tomomi Itano), ปากจากชิโนดะ มาริโกะ (Mariko Shinoda), ผมกับร่างกายจากโอชิมา ยูโกะ (Yūko Ōshima), เค้าโครงจากทาคาฮาชิ มินามิ (Minami Takahashi) และคิ้วจากวาตานาเบะ มายุ (Mayu Watanabe) ตามลำดับ และยูกะริ ซาซากิ (Yukari Sasaki) พากย์เสียงAKB 48 newest member Aimi Eguchi is a 'virtual idol'  channelnewsasia.com, 20 June 2011

ไอมิปรากฏตัวครั้งแรกเมื่อเดือนมิถุนายน 2554 โดยขึ้นปกนิตยสาร วีกลีเพลย์บอย (Weekly Playboy) และแสดงโฆษณาทางโทรทัศน์ให้แก่บริษัทผลิตขนมกูลิโกะ (Glico) ขณะนั้น มีการประกาศว่า เธอเป็นสมาชิกคนใหม่ของกลุ่มดังกล่าว และให้ประวัติอย่างเป็นทางการว่า เธออายุสิบหกปี และเป็นชาวเมืองไซตะมะทางเหนือของกรุงโตเกียว อย่างไรก็ดี บรรดาผู้ชื่นชอบกลุ่ม AKB48 เริ่มตั้งข้อสงสัยเกี่ยวกับเธอในเวลาไม่ช้า บริษัทกูลิโกะจึงแถลงเมื่อวันที่ 19 มิถุนายน 2554 ว่า เธอไม่ได้มีตัวตนจริง แต่เป็นเพียงกราฟิกส์ที่บริษัทสร้างขึ้นมาเพื่อใช้ประชาสัมพันธ์สินค้าเท่านั้น ยังให้ผู้ชื่นชอบเธอผิดหวังเป็นอันมากNew Japanese Pop Idol Shocks Fans With News–She’s Not Real  Singularity Hub, 22 June 2011Japanese Scientists Build a Perfect (and Fake) Pop Star  TIME.com, 24 June 2011
# นิวโค้ก
นิวโค้ก  เป็นการเปลี่ยนสูตรของโคคา-โคล่า ซึ่งบริษัทโคคา-โคลา นำออกวางขายใน ค.ศ. 1985 แทนสูตรเดิมของเครื่องดื่มอัดลมชั้นนำของบริษัทฯ โคคา-โคล่า (หรือเรียกว่า โค้ก) นิวโค้กเดิมไม่มีชื่อแยกต่างหากเป็นของตน เพียงแต่รู้จักกันว่า "รสชาติใหม่ของโคคา-โคล่า" กระทั่ง ค.ศ. 1990 จึงได้มีการเปลี่ยนชื่อเป็น โคคา-โคล่า 2 (Coca-Cola 2) และถูกยกเลิกจำหน่ายในเดือนกรกฎาคม ค.ศ. 2002

ปฏิกิริยาของสาธารณชนอเมริกันต่อการเปลี่ยนแปลงนั้นเป็นไปในเชิงลบ และนิวโค้กเป็นความล้มเหลวทางการตลาดครั้งใหญ่ การนำโค้กสูตรเดิมกลับมาวางขาย และเปลี่ยนชื่อเป็น "โคคา-โคล่าคลาสสิก" ส่งผลให้ยอดขายเพิ่มขึ้นอย่างมีนัยสำคัญ จนนำไปสู่ข้อสังเกตว่าการนำสูตรนิวโค้กมาวางขายนั้นเป็นเพียงแผนการตลาด
# โคมาเอะ
โคมาเอะ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น  โคมาเอะมีจำนวนประชากรประมาณ 83,218 คน มีความหนาแน่นของประชากร 13,000 คนต่อตารางกิโลเมตร มีขนาดพื้นที่ทั้งสิ้น  เป็นเทศบาลที่มีขนาดพื้นที่เล็กที่สุดในมหานครโตเกียว และเป็นเทศบาลนครที่มีขนาดพื้นที่เล็กเป็นอันดับสองของประเทศ รองจากเทศบาลนครวาราบิ จังหวัดไซตามะ

 ภูมิศาสตร์ 
thumb|ภาพถ่ายดาวเทียมของโคมาเอะ

 เทศบาลโดยรอบ 
 มหานครโตเกียว
 เขตเซตางายะ
 นครโชฟุ
 จังหวัดคานางาวะ
 นครคาวาซากิ

 ประชากร 
จากข้อมูลสำมะโนของญี่ปุ่นสถิติประชากรโคมาเอะ ประชากรของโคมาเอะเพิ่มขึ้นอย่างรวดเร็วในช่วงทศวรรษ 1950 และ 1960 และเริ่มคงที่ในช่วง 40 ปีที่ผ่านมา

 การขนส่ง 
 รถไฟ 
 18px รถไฟฟ้าโอดะกีว: สายโอดะกีวโอดาวาระ
 สถานี:  – 
 หมายเหตุ: พื้นที่ทางตอนเหนือของโคมาเอะสามารถเข้าถึงสถานีรถไฟของสายเคโอที่ตั้งอยู่ในนครโชฟุที่อยู่ใกล้เคียง ซึ่งอยู่ใกล้กว่ารถไฟฟ้าโอดะกีวสายโอดาวาระ

 ทางหลวง 
โคมาเอะไม่มีทางหลวงแผ่นดินหรือทางด่วนสายใดผ่าน
 อ้างอิง
# ริอิซะ นากะ
ริอิซะ นากะ (เกิด 18 ตุลาคม 2532 ที่เมืองฮิงาชิโซโนงิ จังหวัดนางาซากิ) เป็นนักแสดงชาวญี่ปุ่น เธอได้รับรางวัลนักแสดงหน้าใหม่มากความสามารถ จากงานเทศกาลภาพยนตร์โยโกฮามะ นากะมีชื่อเสียงจากการแสดงซีรียส์เรื่อง Hachi One Diver (2551)

ชีวิตส่วนตัว

ปู่ของนากะเป็นชาวสวีเดน ฉะนั้น นากะจึงมีหนึ่งส่วนที่เป็นสวีเดนและอีกสามส่วนเป็นญี่ปุ่น โดยชื่อริอิซะของเธอมาจากภาพวาดโมนาลิซา ของเลโอนาร์โด ดา วินชี ที่ปู่ของเธอหลงใหล

ผลงาน
ละครโทรทัศน์
 My Boss My Hero (2549)
 Yakusha Damashii (2549) - ดารารับเชิญตอนที่ 7 
 Broccoli (2550)
 Ultraman Mebius (2550) - ดารารับเชิญตอนที่ 40 
 Jodan janai (2550)
 Sexy Voice and Robo (2550) - ดารารับเชิญตอนที่ 5 
 Binbō Danshi (2551)
 Hachi One Diver (2551) -  โซโย นากาชิซุ/ มิลค์
 Gakko ja Oshierarenai! (2551) - 
 Kami no Shizuku (2552) - บทรอง
 Ninkyou Helper (2552)
 Yankee-kun to Megane-chan (2553) - ฮานะ อาดาจิ
 Nihonjin no shiranai Nihongo (2553) - คาโนะ ฮารูโกะ (บทนำ)
 Sayonara Aruma (2553) - ทากาฮาชิ ฟูมิโกะ
 Shiawase ni Narou yo (2554) - ซากูรางิ มาริกะ
 Lucky Seven (2555) - มิซูโนะ อาซูกะ

ภาพยนตร์

 The Girl Who Leapt Through Time (2549) - มาโกโตะ คนโนะ (บทนำ)
 Island Times (2549)
 Shibuya-ku Maruyama-cho (2549)
 Chi-chan wa Yukyu no Muko (2551)
 Gachiboy (2551)
 Jun Kissa Isobe (2551) - ซิกิโกะ อิโซเบะ
 Halfway (2552)
 An Encyclopedia of Unconventional Women (2552)
 Pandora no Hako (2552)
 Summer Wars (2552) - ยูมิ จิโนอูจิ
 Toki o Kakeru Shōjo/The Girl Who leapt Through Time (Live Action) (2553) - อาการิ โยชิยามะ (บทนำ)
 Zebraman: Vengeful Zebra City (2553) - ซีบรา ควีน/ยูอิ
 Hara ga Kore Nande (2554) - มิตสึโกะ
 Moteki (2554)
 Young Black Jack (2554)
 Brave Hearts: Umizaru (2555)

พากย์ภาพยนตร์
Street Fighter: The Legend of Chun-Li (2552) - ชุนหลี

มิวสิก วิดีโอKimi wa Boku ni Niteiru (2548) - ซี-ซอว์Captain Straydum (2549) - ไซด์บ็อกnostalgia (2553) - อิคิโมโน กาคาริHonto Wa Kowai Ai To Romance (2553) - เคซูเกะ คูวาตะ
 Boku Kimi Believer'' (2553) - โกสทฺโนท

ผลงานเพลง
 as ซีบรา ควีน (2553)
# ปีเตอร์ ไมเวีย
ฟาเนน ไลไฟ ปีตา ไมเวีย (Fanene Leifi Pita Maivia) เกิด 6 เมษายน ค.ศ. 1937 มีชื่อในวงการมวยปล้ำว่า ปีเตอร์ ไมเวีย (Peter Maivia) เป็นนักมวยปล้ำอาชีพชาวอเมริกันซามัว เป็นตาของ ดเวย์น จอห์นสัน, เขาเป็นส่วนหนึ่งของครอบครัวมวยปล้ำ Anoa'i ที่มีชื่อเสียงและผู้ก่อการสำหรับสมาคมมวยปล้ำแห่งชาติในฮาวาย ปัจจุบันได้เสียชีวิตลงด้วยโรคมะเร็งเมื่อวันที่ 12 มิถุนายน ค.ศ. 1982 และได้รับบรรจุชื่อเข้าสู่หอเกียรติยศดับเบิลยูดับเบิลยูอีประจำปี 2008

แชมป์และรางวัล
NWA All-Star Pro Wrestling
NWA Australasian Heavyweight Championship (2 times)
NWA New Zealand Heavyweight Championship (1 time)

NWA Big Time Wrestling
NWA Texas Heavyweight Championship (1 time)

NWA Hollywood Wrestling
NWA Americas Heavyweight Championship (1 time)

NWA Mid-Pacific Promotions
NWA Hawaii Heavyweight Championship (1 time)
NWA Hawaii Tag Team Championship (4 times) - with Jim Hady (1), Billy White Wolf (1), and Sam Steamboat (2)

NWA New Zealand
NWA New Zealand British Empire Commonwealth Heavyweight Championship (2 times)

NWA San Francisco
NWA United States Heavyweight Championship (San Francisco version) (2 times)
NWA World Tag Team Championship (San Francisco version) (1 time) - with Ray Stevens

World Wrestling Entertainment
WWE Hall of Fame (Class of 2008)
# แฟรงค์ โอโปคู อาเชียมปง
แฟรงค์ โอโปคู อาเชียมปง  เกิดเมื่อวันที่ 16 ตุลาคม พ.ศ. 2536 เป็นนักฟุตบอลชาวกานา ปัจจุบันเล่นในตำแหน่งกองหน้า ให้กับเหอหนาน ในไชนีสซูเปอร์ลีก

 ประวัติ 
เกิดเมื่อวันที่ 16 ตุลาคม พ.ศ. 2536 ในเมืองอักกรา เป็นนักฟุตบอลชาวกานา อาเชียมปงติดทีมชาติตั้งแต่วัย 16 ปี โดยได้รับคัดเลือกให้ไปเล่นในการคัดทีมชาติชุดเยาวชน ตั้งแต่ปี พ.ศ. 2549 แล้วได้เล่นแบบในทีมชาติเต็มตัวในปี พ.ศ. 2553 ในวัย 20 ปี แล้วในสโมสรอาชีพครั้งแรกกับ คิงส์ ไฟซอล เบซ์ ในประเทศกานา โดยได้ลงเล่น 25 นัดทำประตูได้ 4 ประตู เข้ามาเล่นในสโมสรฟุตบอลแถบ ทวีปเอเชีย เอเชียเป็นครั้งแรก โดยเล่นให้กับ บุรีรัมย์ ยูไนเต็ด สโมสรฟุตบอลชื่อดังจาก ไทยพรีเมียร์ลีก ในจังหวัด บุรีรัมย์ ที่ประเทศไทย
เขาเป็นนักเตะแอฟริกันคนแรกในประวัติศาสตร์ที่ได้ลงเล่นกับทีมชาติชุดใหญ่ในขณะที่เล่นอยู่ในประเทศไทย โดยลงเล่นไป 4 นัด ยิงไป 1 ประตู นอกจากนี้เขายังเป็นนักเตะคนแรกที่ได้ลงเล่นในรายการยูเอฟ่า แชมเปียนส์ ลีก โดยเคยลงเล่นในประเทศไทยมาก่อน โดยปัจจุบันเขาเล่นให้กับอันเดอร์เลชท์ ในประเทศเบลเยี่ยม เขาได้มีชื่อในศึกแอฟริกัน เนชั่นส์ คัพ ในปี 2015 ซึ่งทีมชาติกานาได้เขาไปถึงรอบชิงชนะเลิศ

เกียรติประวัติ
บุรีรัมย์ พีอีเอ
 ไทยพรีเมียร์ลีก: 2011
 ไทยเอฟเอคัพ: 2011, 2012
 ไทยลีกคัพ: 2011, 2012

แหล่งข้อมูลอื่น
 ฐานข้อมูล 
 ฐานข้อมูล
# เกรียงไกร อุระงาม
เกรียงไกร อุระงาม  เกิดวันที่ 21 พฤษภาคม พ.ศ. 2536 ที่จังหวัดสุรินทร์ ประเทศไทย เขาเคยเล่นให้กับสุรินทร์ เอฟซี ตั้งแต่อยู่กับสโมสรเยาวชนจนถึงมืออาชีพ แล้วในปี พ.ศ. 2554 ได้ย้ายมาเล่นให้กับบุรีรัมย์ ยูไนเต็ด สโมสรฟุตบอลประจำจังหวัดบุรีรัมย์ โดยเกรียงไกรถนัดในตำแหน่งกองกลาง

แหล่งข้อมูลอื่น
# อันดับอาร์ดวาร์ก
อันดับอาร์ดวาร์ก (อันดับ: Tubulidentata) เป็นอันดับของสัตว์เลี้ยงลูกด้วยนมอันดับหนึ่ง ใช้ชื่อวิทยาศาสตร์ว่า Tubulidentata (/ทู-บู-ลิ-เดน-ทา-ทา/) 

มีอยู่เพียงวงศ์เดียวเท่านั้น คือ Orycteropodidae

มีรูปร่างโดยรวมคล้ายกับสัตว์ในอันดับ Cingulata หรืออาร์มาดิลโล แต่ที่จริงแล้วเป็นสัตว์ที่มีสายวิวัฒนาการแยกกันโดยชัดเจน โดยคำว่า "Tubulidentata" แปลว่า "มีฟันเป็นท่อ" อันเนื่องจากเป็นสัตว์ที่มีจมูกและปากยาวเหมือนท่อ มีฟันลักษณะเป็นรูปหกเหลี่ยมฝังตัวอยู่ด้านในของปาก ลักษณะเหมือนหมุดที่แบนราบ จำนวน 20 ซี่ และเคลือบไว้ด้วยเคลือบรากฟัน ซึ่งเป็นสารปกติที่อยู่ในฟัน

เป็นสัตว์ที่หากินแมลงตามพื้นดินเป็นอาหาร

เป็นสัตว์ที่ถือกำเนิดมาจากในยุคไมโอซีน ซึ่งปัจจุบันได้สูญพันธุ์กันไปหมดแล้วในยุคไพลโอซีน เหลือเพียงแค่ชนิดเดียวเท่านั้นที่ยังคงดำรงเผ่าพันธุ์อยู่ คือ อาร์ดวาร์ก (Orycteropus afer) พบในแอฟริกาอาร์ดวาร์กหมูดินจอมขุด ปีนี้มีแปลก..เกิดมาไร้ขน จากไทยรัฐ e Lehmann, Thomas (2009). "Phylogeny and systematics of the Orycteropodidae (Mammalia, Tubulidentata)". Zoological Journal of the Linnean Society 155: 649–702. doi:10.1111/j.1096-3642.2008.00460.x.

การจำแนก
Amphiorycteropus Lehmann 2009 †
 Amphiorycteropus gaudryi (Major, 1888) †
Amphiorycteropus abundulafus (Lehmann et al., 2005) †Lehmann, Thomas; Vignaud, Patrick; Likius, Andossa; Brunet, Michel (2005). "A new species of Orycteropodidae (Mammalia, Tubulidentata) in the Mio-Pliocene of northern Chad". Zoological Journal of the Linnean Society 143 (1): 109–131. doi:10.1111/j.1096-3642.2004.00143.x.
Amphiorycteropus browni (Colbert, 1933) †
Amphiorycteropus depereti (Helbing, 1933) †
Amphiorycteropus mauritanicus (Arambourg, 1959) †
 affinis (คล้ายกัน) Amphiorycteropus †
 aff. Amphiorycteropus pottieri (Ozansoy, 1965) †
 aff. Amphiorycteropus seni (Tekkaya, 1993) †
Orycteropus Geoffroy St. Hilaire, 1796 
Orycteropus afer (ต้นแบบ) 
Orycteropus crassidens MacInnes, 1956  †
Orycteropus djourabensis Lehmann et al., 2004 †
 Leptorycteropus Patterson, 1975 †
Leptorycteropus guilielmi Patterson, 1975 (ต้นแบบ) †
 Myorycteropus MacInnes, 1956 †
Myorycteropus africanus MacInnes, 1956 (ต้นแบบ) †
 affinis (คล้ายกัน) Myorycteropus †
 aff. Myorycteropus chemeldoi (Pickford, 1975) †
 aff. Myorycteropus minutus (Pickford, 1975) †
# จังหวัดคังว็อน
จังหวัดคังว็อน อาจหมายถึง
 จังหวัดคังว็อน จังหวัดในประเทศเกาหลีเหนือ
 จังหวัดคังว็อน จังหวัดในประเทศเกาหลีใต้
# แฟรงค์ โอฮานด์ซา
แฟรงค์ โอฮานด์ซ่า เกิดเมื่อวันที่ 28 กันยายน พ.ศ. 2534 เกิดที่เมือง นะกง ประเทศแคเมอรูน โอฮานด์ซ่าเล่นในสโมสรเยาวชนกับ สโมสรฟุตบอลเฟรดดิสเสตท เอฟที แล้วได้เล่นสโมสรอาชีพกับสโมสรฟุตบอลเฟรดดิสเสตท เอฟที ในปี พ.ศ. 2554 ได้ย้ายมาเล่นใน ทวีปเอเชีย ให้กับ สโมสรฟุตบอลบุรีรัมย์ ยูไนเต็ด สโมสรประจำจังหวัดบุรีรัมย์ ในไทยพรีเมียร์ลีก 
โดยโอฮานด์ซ่าเล่นในตำแหน่ง กองหน้า บางครั้งยังเล่นเป็น ปีกขวา และ ยังเล่นให้กับ ฟุตบอลทีมชาติแคเมอรูน 20 ปี อีกด้วย และยังได้ถูกยกย่องให้เป็นนักเตะในตำนานของบุรีรัมย์อีกด้วย
แหล่งข้อมูลอื่น

 http://www.thaipremierleague.co.th/players_profile2.php?playerID=2160
# ซารีฟ สายนุ้ย
ซาริฟ สายนุ้ย ชื่อเล่น ริฟ (15 เมษายน พ.ศ. 2523) เป็นนักฟุตบอลชาวไทย และอดีตนักฟุตบอลทีมชาติไทย เกิดในจังหวัดกระบี่ ประเทศไทย 

ซาริฟจบมัธยมศึกษาจากสวนกุหลาบวิทยาลัย เริ่มเล่นฟุตบอลตั้งแต่วัย 12 ปี แล้วเริ่มเข้าสู่มืออาชีพในวัย 18 ปี กับสโมสรฟุตบอลกรุงเทพพาณิชยการเป็นสโมสรแรก และปี 2545 ชนะเลิศฟุตบอลดิวิชั่น 1 กับ สโมรสรมหาวิทยาลัยกรุงเทพ สโมสรฟุตบอลแบงค็อก ยูไนเต็ด ได้สิทธิ์เลื่อนชั้นขึ้นไปเล่นในฟุตบอลไทยแลนด์พรีเมียร์ ลีก (Thailand Premier League) แล้วได้ถูกสโมสรฟุตบอลกลันตัน สโมสรฟุตบอลของประเทศมาเลเซีย ยืมตัวไปใน พ.ศ. 2548 แล้วกับมาเล่นที่ประเทศไทย ต่อในปี พ.ศ. 2550 โดยเล่นให้กับสโมสรฟุตบอลบุรีรัมย์ ยูไนเต็ด เขาถนัดในตำแหน่งกองหน้า หลังหมดสัญญาในปี พ.ศ. 2555 จึงเข้าไปอยู่ในสังกัดบีอีซี เทโรศาสน แต่อยู่ในทีมดังกล่าวได้เพียงปีเดียวก็ถูกปล่อยตัวหลังหมดสัญญา ภายหลังซาริฟได้เซ็นสัญญาเข้าร่วมสโมสรฟุตบอลสมุทรสงคราม เอฟซี ในปี พ.ศ. 2556 ด้วยสัญญาหนึ่งปี ในปี พ.ศ. 2558 เขาได้เซ็นสัญญาเข้าร่วมสโมสรฟุตบอลจังหวัดอ่างทอง ด้วยสัญญาหนึ่งปี

ซาริฟประกาศเลิกเล่นฟุตบอลเมื่อวันที่ 3 กุมภาพันธ์ พ.ศ. 2559 แล้วทำงานเป็นผู้ช่วยโค้ชให้กับทีมสโมสรฟุตบอลจังหวัดอ่างทอง

ซาริฟ โปรดปรานการสะสมรองเท้าสตั๊ด โดยเขามีรองเท้าสตั๊ดทั้งหมด 105 คู่
# เอกชัย สำเร
เอกชัย สำเร  เกิดวันที่ 28 พฤศจิกายน พ.ศ. 2531 ที่จังหวัดสตูล ประเทศไทย ปัจจุบันเล่นให้กับระยอง ในไทยลีก 

เอกชัยเล่นให้กับสตูล ยูไนเต็ด สโมสรฟุตบอลประจำจังหวัดสตูล ตั้งแต่ปี พ.ศ. 2548 ทั้งสโมสรเยาวชนและอาชีพ แล้วในปี พ.ศ. 2551 เอกชัยได้ถูกสโมสรฟุตบอลการท่าเรือไทยซื้อตัวไปซึ่งเขาก็เล่นได้ยอดเยี่ยม หลังจากนั้นเล่นให้กับสโมสรฟุตบอลบุรีรัมย์ ยูไนเต็ดในปี พ.ศ. 2554 เอกชัยได้ย้ายมาเล่นให้กับสโมสรฟุตบอลโปลิศ เทโร ในปี พ.ศ. 2563 โดยเอกชัยถนัดในตำแหน่งมิดฟิลด์ตัวรุก และ ปีกซ้าย ปี พ.ศ. 2567 โยกมาเล่นให้กับสโมสรฟุตบอลระยอง

ประวัติ
เอกชัย เข้าพิธีวิวาห์ตามหลักศาสนาอิสลามกับ ณปภัช เจือจุน"บังเอก"ควง"น้องข้าวปุ้น"เข้าพิธีวิวาห์ตามหลักศาสนาอิสลามที่จ.สตูล เมื่อช่วงกลางปี เดือนกรกฎาคม พ.ศ. 2565 ที่จังหวัดสตูล

การติดทีมชาติไทย
เอกชัยติดทีมชาติตั้งแต่ปี พ.ศ. 2553 ในช่วงที่เขาอยู่กับสโมสรฟุตบอลการท่าเรือไทย โดยเขาได้ลงเล่น 5 นัด ทำประตูไปได้ 1 ประตู
# อัดนัน บาราคัท
อัดนัน บารอกัต  เกิดเมื่อวันที่ 3 กันยายน พ.ศ. 2525 เป็นอดีตนักฟุตบอลตำแหน่งกองกลางชาวโมร็อคโก-ดัตช์ เขาเคยลงเล่นให้กับหลายสโมสรในเมืองไทย

บารอกัตเป็นนักฟุตบอลที่ถนัดเท้าซ้าย มีจุดเด่นในการยิงฟรีคิกที่ยอดเยี่ยมและเต็มไปด้วยเทคนิค โดยเขาผ่านการเล่นฟุตบอลที่ประเทศเนเธอร์แลนด์ในระดับเอเรอดีวีซีหรือลีกสูงสุดกับสโมสรเอ็นอาซี เบรดา และย้ายมาเล่นในระดับเอร์สเตอ ดีวีซี (Eerste Divisie) หรือลีกระดับรองให้กับสโมสรเอฟเซ ไอนด์โฮเฟิน,แคมบูร์ และเอฟเซ เดน บอช รวมถึงเคยเล่นฟุตบอลในพรีเมียร์ลีกของประเทศอาเซอร์ไบจานกับสโมสรเอฟเค บาคู

ปี 2012 อัดนาน บารอกัต ย้ายมาเล่นฟุตบอลในประเทศไทยกับสโมสรเมืองทอง ยูไนเต็ด และสามารถคว้าแชมป์ไทยพรีเมียร์ลีกได้ 1 สมัย
# จอห์น แมรี่
อูซูเอ็กบูนาม โฮนี่ จอห์น แมรี่  เกิดวันที่ 9 มีนาคม พ.ศ. 2536 เป็นนักฟุตบอลชาวแคเมอรูน เขาเป็นลูกครึ่งแคเมอรูน กับไนจีเรีย จึงสามารถพูดได้ทั้ง 2 ภาษา เขาเคยเล่นให้แก่สโมสรฟุตบอลเอ เอส ฟอร์ทูนา โดยทำประตูไปได้ 23 ประตู ปัจจุบันเล่นฟุตบอลให้แก่อวิสปา ฟูกูโอกะ ในเจลีก ดิวิชัน 1 โดยเล่นในตำแหน่งกองหน้า และยังเล่นฟุตบอลทีมชาติแคเมอรูน ในชุด 20 ปีอีกด้วย

จอห์น แมรี่ เป็นชาวต่างชาติผู้ทำการฝึกซ้อมเพลงสรรเสริญพระบารมี และเพลงสดุดีมหาราชา โดยได้รับการชื่นชมจากชาวไทย
# ศุภกิจ จินะใจ
ศุภกิจ จินะใจ  เกิดเมื่อวันที่ 16 ตุลาคม พ.ศ. 2522 เกิดในจังหวัดเชียงใหม่ ที่ประเทศไทย เป็นอดีตนักกีฬาฟุตบอลชาวไทย 

เกียรติประวัติ
การไฟฟ้าส่วนภูมิภาค
 ไทยแลนด์พรีเมียร์ลีก ฤดูกาล 2551 
บุรีรัมย์
 ลีกภูมิภาค ดิวิชัน 2 ฤดูกาล 2553 
 ไทยลีกดิวิชัน 1 2554 
 รางวัลส่วนตัว 
 ดาวซัลโว ไทยแลนด์พรีเมียร์ลีก 2547/48   (10 ประตู): สโมสรการไฟฟ้าส่วนภูมิภาค

เอเชียแชมเปียนส์ลีก
 #  วันที่  สนาม  คู่แข่ง  คะแนน  ผล1.  18 กุมภาพันธ์ พ.ศ. 2552  กรุงเทพ, ประเทศไทย  สโมสรกองทัพอากาศสิงคโปร์  1-4  แพ้
# ชยพัทธ์ กิจพงษ์ศรีธาดา
อนุชา กิจพงษ์ศรี (23 พฤษภาคม พ.ศ. 2526 —) เป็นนักฟุตบอลชาวไทย เล่นในตำแหน่งแบ็คซ้าย อนุชาเริ่มต้นชีวิตค้าแข้งในวัยเด็กให้กับโรงเรียนปทุมคงคา ก่อนที่จะย้ายไปเล่นกับพณิชยการราชดำเนิน เริ่มต้นอาชีพค้าแข้งกับสโมสรฟุตบอลราชประชา ในระดับดิวิชั่น 1 ทำให้มีชื่อติดทีมเยาวชนทีมชาติไทยรุ่นอายุ 17 ปี ต่อมาอนุชาย้ายมาค้าแข้งกับสโมสรฟุตบอลธนาคารกรุงเทพ แสดงผลงานที่ดีก่อนที่จะมีชื่อติดทีมนักเรียนไทยชุดคว้าแชมป์เอเชีย เมื่อปี พ.ศ. 2544 ตามมาด้วยการติดทีมชาติไทย ชนะเลิศการแข่งขันซีเกมส์ ครั้งที่ 21 ที่ประเทศมาเลเซีย 

ภายหลังโชว์ฟอร์มโดดเด่นในสโมสรและทีมชาติไทย สโมสรฟุตบอลบีอีซีเทโรศาสนจึงตัดสินใจคว้าตัวอนุชาไปร่วมทีม ขณะเดียวกันอนุชาก็มีชื่อติดทีมชาติไทยชุดใหญ่ในรายการคิงส์คัพ ซึ่งมีปีเตอร์ วิธ เป็นผู้ฝึกสอน

อนุชาได้รับบาดเจ็บบริเวณเอ็นเข่าขวาขาดจากการเล่ฟุตบอลเอเชียนเกมส์ที่ปูซาน หายกลับมาไม่นานก็บาดเจ็บเอ็นเข้าซ้ายอีกครั้ง พักรักษาตัวไปหนึ่งปีกว่าจึงกลับมาเล่นให้กับสโมสรธนาคารกรุงเทพอีกครั้งเป็นเวลา 3 ฤดูกาล แต่แล้วอนุชาต้องได้รับบาดเจ็บบริเวณหมอนรองกระดูกเข้าซ้ายและพักรักษาตัวเป็นเวลาหลายปี จนเกือบยุติอาชีพฟุตบอลของตนเอง ก่อนที่จะกลับมาเริ่มต้นค้าแข้งอีกครั้งกับสโมสรฟุตบอลพัทยายูไนเต็ด และย้ายมาสู่รังฉลามชล สโมสรฟุตบอลชลบุรี เอฟซี โดยสโมสรสุดท้ายที่ค้าแข้งคือ ตราด

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๑๘ ตอนที่ ๒๓ ข หน้า ๒๔, ๔ ธันวาคม ๒๕๔๔